tomron87/hebrew-wikipedia-sentences-corpus huggingface dataset:
בריאן הכריז על יציאת השיר "Pink Skies" ב-24 במאי 2024. הוא הכריז על כך באמצעות טוויטר כסינגל המוביל לאלבום שעתיד לצאת בשם The Great American Bar Scene.
קייסי יאנג מוויסקי ריף כתבה כי השיר .
לדברי בריאן, השיר לא נוצר בהשראת שום רגע בחייו, אלא מהעניין שלו בדינמיקה משפחתית.
מבחינה לירית, מדובר במפגש משפחתי כדי לערוך הלוויה.
בריאן ביצע את השיר בשידור חי בפעם הראשונה בקולוסיאום אוקלנד ב-1 ביוני 2024.
כתב עתרשימהמיקוםמקורבילבורד50 השירים הטובים ביותר של 2024 (עד כה): רשימת צוות30
עם יציאתו, "Pink Skies" הגיע למקום השישי במצעד בילבורד הוט 100. בריאן הביע תחילה תסכול מכך שחברת התקליטים שלחה לכאורה את השיר לרדיו פופ ללא ידיעתו, אך וויסקי ריף דיווח מאוחר יותר שהחברה לא עשתה זאת בפועל.
פרסתאריךקטגוריהתוצאהמקורפרס המוזיקה של בילבורד12 בדצמבר 2024שיר רוק מובילפרס המוזיקה האמריקאית26 במאי 2025שיר רוק אהוב
"Pink Pony Club" הוא שיר של הזמרת והיוצרת האמריקאית צ'אפל רואן.
השיר זכה לביקורות חיוביות והתפרסם בהדרגה עם עליית הפופולריות של רואן לאחר צאת אלבומה.
הוא זכה להצלחה מסחרית רק ארבע שנים לאחר יציאתו הראשונית, כשהפך ללהיט רדום, נכנס לעשירייה הפותחת במצעדים באירלנד, לעשרים המובילים במצעד הבריטי, ולשלושים המובילים בארצות הברית.
השיר היה אחד משבעת השירים של רואן שנכנסו בו-זמנית למצעד הבילבורד הוט 100, יחד עם "", "Casual", "", "Red Wine Supernova", "Femininomenon" ו-"My Kink Is Karma".
בשנת 2018, לאחר שעברה מספרינגפילד, מיזורי ללוס אנג'לס, ביקרה רואן במועדון "The Abbey" – בר גאה מפורסם בווסט הוליווד.
לדבריה, זו הייתה הפעם הראשונה בה חשה חופש מוחלט להיות עצמה ללא חשש משיפוטיות.
במהלך ביקורה, היא נמשכה לרקדני הגו-גו שעלו להופיע על הבמה, והחוויה עוררה בה השראה לכתוב את השיר.
רואן ציינה כי לפני שעברה לקליפורניה התקשתה לקבל את עצמה ולהרגיש חופשייה בעיר הולדתה, ושהביקור בבר שינה את מסלול חייה.
השיר עוקב אחר דמות של אישה צעירה ממדינה קטנה בטנסי, שעוברת ללוס אנג'לס ומתחילה לעבוד כרקדנית במועדון חשפנות גאה.
אימה אינה מקבלת את החלטתה ושואלת אותה: "אלוהים, מה עשית?", אך הבת מחליטה להישאר בתפקידה, מתוך תחושת שחרור אישי וגילוי עצמי.
השיר נכתב על ידי צ'אפל רואן ודניאל ניגרו תוך יומיים.
בתחילה, חברת התקליטים אטלנטיק רקורדס לא תמכה ביציאת השיר, מחשש שהוא יהיה שונה מדי משיריה הקודמים של רואן.
לדבריה, היא הרגישה "הרוסה" והחלה להטיל ספק בעצמה.
החברה דחתה את הוצאת השיר במשך שנה לפני ששחררה אותו לבסוף ב-3 באפריל 2020. עם זאת, לאחר שהחברה סיימה את חוזה ההקלטות שלה עם רואן באוגוסט 2020, היא קיבלה את הזכויות על המאסטרים של "Pink Pony Club" יחד עם השירים "Love Me Anyway" ו-"California".
בשנת 2023, השיר נכלל באלבום הבכורה שלה, שיצא תחת איילנד רקורדס.
במקביל ליציאת השיר, פורסם וידאו קליפ נלווה בבימויו של גריפין סטודרד.
הקליפ כולל הופעות אורח של מלכות הדראג ויקטוריה "פורקצ'ופ" פארקר ומיטבול.
רואן, שלדבריה הייתה "מפוחדת לחלוטין" במהלך הצילומים, מופיעה בסרטון כשהיא שרה על במת בר קטן, לצד הדראג קווינז, בפני חבורת אופנוענים, שעם התקדמות הסרטון משתנים לדמויות גאות צבעוניות יותר.
פרשנות של האתר The Conversation הציעה שהסרטון מייצג את הפוטנציאל האוטופי של הופעות עבור הקהילה הלהט"בית, מול המציאות המדכאת שמחכה להם מחוץ למועדונים.
למרות שהשיר לא זכה להתייחסות רבה עם יציאתו, הוא קיבל שבחים לאורך השנים.
מבקרת Vulture, רבקה אלטר, תיארה את השיר בשנת 2021 כ"להיט סינת'י מדבק...
המנון חשפנות שמתאים באופן מושלם לשירים כמו "WAP" ו-"Twerkulator", רק עם גוון יותר דרמטי".
Pitchfork שיבחה את השיר כ"פרויקט פופ נועז ושואג, מלא בסיפורים על גילוי עצמי ואהבה".
The Guardian ו-BBC ציינו כי השיר היווה את הפריצה הראשונה של רואן, ותיארו אותו כהמנון מסיבות משחרר עבור הקהילה הגאה.
מגזין Paste שיבח את הפזמון של השיר וכינה אותו "הצהרה אמנותית בלתי נשכחת".
+מקבץ רשימות אשר דירגו את השיר "Pink Pony Club"ארגוןרשימהמיקוםמקורבילבורד100 השירים הטובים ביותר לשנת 202432חברת המצעדים הרשמית40 השירים הטובים ביותר לשנת 20253
עם עליית הפופולריות של רואן, היא ביצעה את השיר במספר פסטיבלים בארצות הברית, כולל Boston Calling, לולהפלוזה, Austin City Limits ו-Outside Lands, וכן בפסטיבל Osheaga בקנדה.
השיר היה לחלק בלתי נפרד מהופעותיה, לרוב כסיום ההופעה.
הוא גם בוצע בהופעה ל-Tiny Desk Concert של NPR ב-21 במרץ 2024, וב-2 בנובמבר 2024 הופיעה רואן עם השיר בתוכנית סאטרדיי נייט לייב.
ארבע שנים לאחר יציאתו, "Pink Pony Club" נכנס לראשונה למצעד הבילבורד הוט 100 ביוני 2024, והפך ללהיט רדום.
הוא הגיע למקום ה-26 במצעד האמריקאי, נכנס לעשירייה הפותחת באירלנד ולעשרים המובילים במצעד הבריטי.
פרסשנהקטגוריהתוצאהמקורפרס בחירת הילדים של ניקלודיאון21 ביוני 2025שיר ויראלי אהוב
"Pitorro de Coco" (נכתב: "PIToRRO DE COCO"; ובעברית: "פיטורו קוקוס") הוא שיר מאת הראפר הפוארטוריקני באד באני.
השיר יצא ב-26 בדצמבר 2024, דרך רימאס כסינגל השני מתוך אלבומו השישי Debí Tirar Más Fotos.
"Pitorro de Coco" נקרא על שם רום פוארטוריקני (Pitorro).
במילותיו, עוסק בשברון הלב של באד באני על מאהבת לשעבר במהלך החגים.
הוא מדבר על נושאים כמו בדידות ונוסטלגיה ככל שהשנה החדשה מתקרבת.
סוג השיר מתחבר לשורשיו של באד באני עם סגנון טהור, שהוא ז'אנר אפרו-קריבי מסורתי מפוארטו ריקו.
קליפ רשמי יצא לסינגל ב-31 בדצמבר 2024. בבימויו של בניטו אנטוניו בעצמו ורוביסון פלוריאן, בקליפ נראה באד באני לבוש בחליפה כחולה בגוון בייבי בלו, משקפי שמש וכובע חורפי באמצע מסיבת ראש השנה האזרחית.
וברקע האנשים מסביבו יושבים, מדברים וחוגגים את השנה החדשה.
במהלך הקליפ עוברות מספר נשים צעירות ואישה מבוגרת המחלקת עוגיות ליושבים, בעוד שבאד באני יושב על כיסא פלסטיק במרכז הפריים ושר על געגועיו לאהובתו במהלך החג.
באחת הסצנות מגיעה אחת הנשים הצעירות ומעבירה לו זיקוק ופחית משקה ומתחילה בריקוד טוורק בניסיון לפתות את באד באני, אך האנשים הסובבים אותו עוצמים את עיניו.
עם סצנת הסיום, מדליק באד באני את הזיקוק אותו קיבל מהבחורה, והמצלמה מתרחקת למראה ילדה ישנה על כיסא ואדם על כיסא אחר אוכל.
Plan 9 from Bell Labs (בקצרה Plan9) הוא שמה של מערכת הפעלה חופשית שמקורה בשנות ה-80, בפרויקט דור ההמשך למערכות UNIX של מעבדות בל ב-AT&T.
מערכת ההפעלה יועדה לניהול משאבים מבוזר מבוסס רשת, עקב הדרישה התפעולית לתחנות עבודה מרובות בניהול מרכזי.
המערכת שווקה תחת רישוי סגור עד שנת 2000, אך לאחר מעבר זכות הקניין לחברת לוסנט ב-2000, עברה המערכת להפצה כקוד פתוח למטרות לא מסחריות, וב-2002, לרישוי חופשי.
שמה של המערכת נגזר משמו של סרט – תוכנית 9 מהחלל החיצון (Plan 9 from Outer Space).
ראשית, בהיותה מערכת שנועדה להחליף את מערכת ה-UNIX, נבנתה על העיקרון של מערכת שכל משאביה מבוססי קבצים.
שנית, כל משאבי הרשת שייכים למאגר משאבים יחיד, שמתקשר אחד עם השני, וזאת על ידי פרוטוקול רשת מיוחד שנקרא 9P, המאפשר לגשת למשאבים על מחשבים אחרים שמריצים את המערכת.
Plan B היה מגזין קומיקס אלטרנטיבי ישראלי, אשר הוקם בקיץ של 2001. הוא יצא לאור בהוצאת אפרוגותיקה, ובראשו עמדו בועז קדמן וגיל לביא.
עד תחילת 2005 יצאו 6 גליונות בהפרש של כארבעה חודשים עד שנה.
לרוב, הגליונות כללו קומיקסים ורצועות קומיקס בעלי מבנה משבצות מסורתי, ופואנטה בסוף כל סיפור.
הם עסקו במגוון נושאים חברתיים כגון מין, פוליטיקה וכדומה.
סגנונו הדו-ממדי ההזוי של גיל לביא, מעורכי העיתון, מוכר במיוחד בזכות סדרת "מר נחמד ומר לא נחמד", אשר מגוללת את עלילותיהם של זוג ניגודים - מר נחמד הוא אופטימי ועליז, מר לא נחמד הוא רגזן, אלים וחסר סובלנות.
אמנים שונים השתתפו ביצירת המגזין: זאב אנגלמאיר, גלנדון, ניר מטרסו, יוני לויטל, ברק חיון, נועה פלשקס, נגה רויך, דני קידר, טל חיון, בן כהן, ירון קוור, פאולינה פוגל, רפאל פוגל ואלעזר יפרח.
Plans הוא האלבום החמישי של הלהקה Death Cab for Cutie, שיצא ב-30 באוגוסט בשנת 2005.
האלבום היה מועמד לפרס גראמי כאלבום המוזיקה האלטרנטיבית הטוב ביותר, בטקס חלוקת פרס גראמי השנתי ה-48, שהתקיים ב-8 בפברואר 2006.
כל השירים נכתבו על ידי בן גיבארד, אלא אם כן מצוין אחרת.
"Summer Skin" (גיבארד/מקגר/וואלה) – 3:14
Planet Pop הוא האלבום הראשון של הלהקה ATC.
האלבום יצא בשנת 2001 וכולל 18 רצועות.
האלבום כולל את הלהיט Around the World (La La La La La) ולהיטים אחרים.
בעקבות האלבום, זכתה הלהקה בפרס המוזיקה ל'ריקוד הטוב ביותר'.
Pivot Stickfigure Animator (או בקיצור: Pivot) היא תוכנה למערכת ההפעלה Microsoft Windows אשר מאפשרת למשתמשים ליצור אנימציות פשוטות המורכבת מקווים.
את האנימציות ניתן לשמור בפורמט GIF מסוג אנימציה לצורך שימוש בדפי אינטרנט.
התוכנה ידועה בעיקר בשל האנימציות אשר יוצרו באמצעותה והועלו לאתר YouTube - גורם אשר תרם רבות במשך השנים לצבירת הפופולריות בקרב משתמשים אשר התעניינו בקלות השימוש בתוכנה.
"Pivot 1.0" - הגרסה המקורית של התוכנה.
גרסה זו הכילה מספר באגים.
ניתן היה לשמור את האנימציות בגרסה זו בפורמט של Pivot Project File או GIF.
הגרסה תורגמה לעברית ב-2005 וזמינה להורדה בחינם.
"Pivot 2.2" - המהדורה העיקרית השנייה של התוכנה.
בגרסה זו התווספו כפתורי "אחורה" ו"קדימה" אשר עוזרות להביא את הדמויות לקידמה מעל לדמויות האחרות או על מנת להציבן מאחורי הדמויות האחרות.
זוהי אחת הגרסאות הנפוצות ביותר של התוכנה.
הגרסה לא תורגמה מעולם לעברית.
"Pivot 2.2.4" - גרסה זו, הגיעה כקובץ ההתקנה כדי להבטיח שהתוכנה תותקן כראוי.
תוספות אחרות בגרסה זו כללו סמלים ייחודיים עבור קובצי PIV ו-STK והיכולת להציב תמונות מפורמט JPEG ברקע של האנימציה.
הגרסה תורגמה לעברית וזמינה להורדה בחינם.
"Pivot 2.2.5" - בגרסה זו באג ה-"insert frame" מגרסה 2.25 תוקן וקובץ ההתקנה שוחרר כקובץ Exe במקום MSI.
גרסה זו נחשבת לגרסה הרשמית האחרונה של התוכנה שיצאה לאור.
"Pivot 3.1 Beta" - גרסה זו הייתה מיועדת במקור רק לבדיקה בקרב חברי קבוצת Pivot ב-MSN.
לאחר שמפתח התוכנה פיטר בון הודיע שיפסיק לפתח את התוכנה הודלפה לרשת האינטרנט גרסת הבטא על ידי מקורות לא רשמיים שונים והופצה בהמשך באופן נרחב.
גרסת הבטא הכילה שיפורים בתכונות הקיימות לצד מספר תכונות ויכולות חדשות.
היא כללה גם תכונות אשר עבודת הפיתוח שלהם לא הושלמה, כגון האפשרות לייצא את האנימציה לפורמט AVI.
כמו כן, ממשק המשתמש בגרסה זו שופר והכיל סמלים חדשים בגרסה היה ניתן לראשונה להשתמש במספר רקעים בכל אנימציה.
משום שהמפתח הפסיק לעבוד על הפרויקט לפני שחרור הגרסה הסופית של בטא 3.1, אף פעם לא יצא גרסה הסופית של גרסה 3.1. הגרסה תורגמה לעברית וזמינה להורדה בחינם.
"XPivot 3.5" - גרסה זו נוצרה על ידי Surfoleon ונערכה על ידי Pyrotic אשר ביצע מספר שינויים נחוצים בממשק התוכנית.
גרסה זו הפכה זמינה החל מ-20 באוגוסט 2009. גרסה זו פותחה על בסיס גרסת ה-3.1 בטא של התוכנה והכילה מספר שינויים קוסמטיים אשר בוצעו באמצעות עורך דלפי (ReSH) והוסיף תמיכה בפורמט X2p.
גרסה זו שוחררה תחת רישיון Creative Commons (שלא בדומה לגרסאות הקודמות של התוכנה).
הגרסה תורגמה חלקית לעברית, אך עוד לא זמינה להורדה.
"Stykz 1.0 BETA" - גרסה זו היא בעצם שיפור של גרסה 3.1 של פיווט המקורי, יחד עם תוספות חדשות ושכלולים אשר כוללים את כל העדכונים והגרסאות הקודמות של פיווט, ואף יותר.
התכנה עובדת ופועלת עם קובצי .piv ו-.stk של כל הגרסאות הקודמות של פיווט.
היא יצאה לאור על ידי מעריצי התכנה המקורית ב-2012. הגרסה בשלבי תרגום לעברית, וככל הנראה גרסה עברית תצא בשלהי 2013.
אפשר להזיז דמויות בעזרת החצים שבמקלדת וכך קל לדייק בפרטים הקטנים.
"Pivot 5 Animator" - הגרסה החדשה ביותר שפיטר בון הוציא ב-2022. בגרסה זו ישנם הרבה שיפורים, כגון אפשור של כמה צבעים בדמות אחת, קטעים מתעקלים, שינוי גודל בהזזת העכבר, "מצלמה" שאפשר להזיז ולהראות כל פעם חלק אחר של הפריים, ועוד.
Placebo הוא אלבומם הראשון של להקת הרוק האלטרנטיבי פלסיבו, אשר יצא לשווקים ב-16 ביולי 1996.
קוראי מגזין Q הגדירו אותו במקום ה-87 ברשימת האלבומים הטובים ביותר של כל הזמנים.
חברת התקליטים וירג'ין מיקמה אותו במקום ה-154 ברשימת 1000 האלבומים שלה.
האלבום מכיל שילובים של פאנק רוק (Punk rock) וצלילים רכים יותר.
הוא מכיל השפעות מאמנים כמו פי ג'יי הארווי וסוניק יות'.
זהו האלבום היחיד שהוקלט עם המתופף רוברט שולצזברג, לפני פרישתו מהלהקה.
כל השירים נכתבו על ידי בריאן מולקו.
מספר גרסאות של האלבום מכילות את השיר Nancy Boy בגרסת ערוכה הנקראת "Nancy Boy - Sex Mix".
כל שירי האלבום יצאו כסינגלים למעט "I Know", "Lady of the Flowers" ו-"Swallow".
בשנת 2006 יצאה לאלבום הוצאה מחודשת, הכוללת את הרצועות הבאות כבונוס:
בנוסף לרצועות ההשמעה הנוספות, התווסף לגרסה תקליטור DVD המכיל את הרצועות הבאות:
בריאן מולקו - סולן, גיטרה ובאס.
סטפן אולסדל - גיטרה, באס, קלידים, קולות.
רוברט שולצברג - כלי הקשה, תופים, דידגרידו, הפקה.
Planet Pit (בעברית פלנט פיט) הוא אלבום האולפן השישי של הזמר פיטבול האמריקאי.
אלבום יצא לאור ב-17 ביוני 2011, על ידי חברות התקליטים Polo Grounds, Mr.
Zombies (בתרגום חופשי: צמחים נגד זומבים) הוא משחק אסטרטגיה מסוג הגנת מגדלים שנוצר על ידי חברת PopCap Games.
המשחק יועד תחילה למערכות הפעלה Mac OS X ו-Microsoft Windows ובהמשך יצא גם לאנדרואיד וiOS.
במשחק השחקן נעזר בצמחים שונים על מנת להגן על ביתו מפני זומבים שרוצים לאכול את מוחו.
הוא יצא לראשונה ב-5 במאי 2009.
המשחק זכה לביקורות חיוביות והיה מועמד למספר פרסים.
נכון ל-2019, למשחק ארבעה משחקי המשך.
Zombies על השחקן למקם סביב הבית צמחים ופטריות, בעלי יכולת התקפית או הגנתית שונה, כדי למנוע מקבוצת הזומבים לחדור לבית.
שדה המשחק מחולק ל-5-6 שבילים אופקיים ולרוב הזומבים ינועו לאורכו של שביל יחיד.
שתילת הצמחים עולה נקודות שמש שניתן לאסוף חינם בשלבי היום או הלילה על ידי שתילת חמניות או פטריות שמש.
המשחק כולל 5 סדרות, בכל סדרה 10 שלבים.
בכל סדרה מגן השחקן על חלק אחר מביתו.
גינה אחורית + בריכה ביום
גינה אחורית + בריכה בלילה + ערפל (בשלב 10 של בריכה לילה במקום ערפל יש סופת ברקים)
גג בלילה (השלב האחרון במשחק)
בסוף כל שלב כזה, השחקן זוכה בפריט- לרוב צמח חדש.
בנוסף קיימים משחקונים משולבים שאינם חלק מהשלבים הכרונולוגיים, הכוללים טיפוח צמחים בגינה נפרדת, פאזל ועוד.
במשחק בסך הכל 49 צמחים:
ב-15 באוגוסט 2013 יצא משחק ההמשך: Plants vs.
במשחק החדש יש עשרה עולמות: מצרים העתיקה, ים הפיראטים, המערב הפרוע, העתיד הרחוק, ימי הביניים, חוף הגלים הגדולים, המערות הקפואות, העיר האבודה, סיור ניאון מיקסטייפ, ביצת היורה והיום המודרני.
במשחק ההמשך ישנם כל הצמחים מהמשחק הראשון, פרט לבאים:
נוסף להם, ישנם הרבה צמחים חדשים:
מוזיקת הרקע למשחק הולחנה בידי לורה שיגיהארה.
היא כוללת אלמנטים מז'אנרי מוזיקת הפופ והצ'יפ מיוזיק.
שיגיהארה תיארה את המוזיקה כ"מקאברית אך אידיוטית".
בין היתר שיגיהארה הלחינה את המנגינות "Loonboon", "Brainiac Maniac" ו-"Ultimate Battle", האחרון הופיע גם במשחק Melolune.
היא הלחינה וביצעה את שיר הסיום "Zombies On Your Lawn".
המשחק זכה לביקורות חיוביות, ביניהן ניקוד של 87/100 ממטֵקריטיק וציון של 88.3% מהאתר "GameRankings" .
ב-IGN נכתב שהמשחק כולל יותר תוכן ממרבית המשחקים באותו סגנון.
לעומת זאת גרסת נינטנדו DS קיבלה ביקורת שלילית בשל גרפיות באיכות נמוכה.
גם המוזיקה זכתה לעניין ושבחים.
Zombies הוא המשחק הרווחי ביותר של חברת PopCap Games
בשל ההצלחה הרבה לה זכה המשחק בהמשך פותחו למשחק 7 משחקי המשך:
Zombies Adventures - יצא במאי 2013 כמשחק לפלטפורמת פייסבוק.
המשחק הפסיק להיותר זמין באוקטובר 2014.
Pixel Buds הן אוזניות אלחוטיות שפותחו ומשווקות על ידי גוגל.
הן הושקו ב־4 באוקטובר 2017 באירוע ההשקה של "Made By Google" וניתן היה להזמין אותן מראש מחנות Google באותו היום.
מובנית בהן ה־Google Assistant, הסייעת הווירטואלית של גוגל, והן בעלות תמיכה ב־גוגל תרגום.
המאפיין המיוחד של Pixel Buds הוא הכללתם של Google Assistant, העוזרת הקולית של גוגל.
זה מאפשר להן לתרגם שיחות בזמן אמת, בין תכונות סטנדרטיות אחרות כמו חיפוש באינטרנט וקישוריות מדיה.
הן תומכות בתרגום של 40 שפות שונות, אך כיום לא בעברית.
קבלת ה־Pixel Buds הייתה לרוב שלילית, כאשר חלק גדול מהביקורת כיוון לעיצוב הנרתיק הגרוע לכאורה.
ב-2018 הודיע צוות התמיכה של Pixel Buds כי Google Translate זמין בכל האוזניות המותאמות לאוזניות וטלפונים אנדרואיד, והרי אין זה מאפיין המיוחד ל־Pixel Buds של גוגל.
(בתרגום חופשי מאנגלית: "מגפה בע"מ") הוא משחק סימולציה ואסטרטגיה בזמן אמת המפותח על ידי הסטודיו הבריטי Ndemic Creation.
המשחק יצא תחילה למכשירים הניידים בפלטפורמות iOS ואנדרואיד במהלך שנת 2012, ובהמשך גם למחשבים האישיים (Windows, מק, לינוקס) ולקונסולות (Xbox One, פלייסטיישן 4 ונינטנדו סוויץ') בשם Plague Inc: Evolved.
מטרת המשחק היא ליצור מגפה על ידי שימוש בפתוגנים שונים, ולהשמיד באמצעותה את אוכלוסיית העולם.
לאחר יציאתו, המשחק צבר מעל ל-120 מיליון הורדות במכשירים הניידים, וזכה בתואר "משחק האסטרטגיה של השנה" על ידי מגזין IGN בשנת 2012. בשנת 2017 יצאה גם גרסת משחק לוח למשחק בשם Plague Inc.: The Board Game.
עם התחלת המשחק, השחקן יכול לבחור באחד מתוך מגוון סוגי גורמי מחלות, כאשר זמינים לשחקן הן פתוגנים מציאותיים (חיידקים, וירוסים, פרוטיסטים וכדומה) והן לא-מציאותיים (תולעת השולטת על המוח האנושי, מגפת זומבים וכדומה).
השחקן מתחיל את המשחק כאשר זמין לו רק הפתוגן "חיידקים" ושאר גורמי המחלה נעולים, ועליו "לפתוח" את שאר גורמי המחלה באמצעות ניצחון עם גורם המחלה שקדם לו ברשימה.
לאחר שהשחקן בוחר בגורם מחלה, על השחקן לבחור מדינה כלשהי במפת העולם, ממנה יתחיל גורם המחלה להתפשט.
לכל מדינה יש תכונות שעל הפתוגן להסתגל אליהם: יש מדינות חמות ומדינות קרות, מדינות עירוניות לעומת מדינות חקלאיות, מדינות עשירות לעומת מדינות עניות.
עם התקדמות המשחק, מדינות שנדבקו בפתוגן ישימו לב לנוכחותו וינקטו בפעולות שונות: סגירת נמלים ימיים/נמלי תעופה, דיווח לארגון הבריאות העולמי וכן יזדרזו לפתח מרפא, כאשר התקדמות המחקר והפיתוח תהיה תואמת לחומרתה של המחלה.
השחקן יכול לעקוב אחרי מספר האנשים שהדביק/הרג בכל רגע נתון, וגם אחרי התקדמות המחקר והפיתוח אחרי תרופה למחלה.
המשחק לרוב יסתיים ברגע שהמחלה השמידה את כלל האנושות, מה שיוביל לניצחון, או כאשר הסתיים פיתוח מרפא למחלה שהופץ גלובלית או כאשר נשארו מדינות שנקיות לחלוטין מהפתוגן, תנאים שיובילו להפסד.
במשחק זמינים שבעה פתוגנים "בסיסיים", אשר רובם מבוססים על פתוגנים שקיימים במציאות, ומספר פתוגנים "מיוחדים" בדיוניים.
חיידקים: הפתוגן הבסיסי איתו מתחיל שחקן חדש, ועל השחקן לנצח איתו לפחות משחק אחד כדי לפתוח פתוגנים נוספים.
וירוסים: פתוגן המתפשט מהר יחסית, ומדי פעם מפתח מוטציה אקראית בדמות תסמין.
בניגוד לרוב הפתוגנים, כדי להעלים תסמינים או תכונות, צריך לשלם נקודות DNA.
(בשאר מצבי המשחק השחקן מקבל נקודות DNA בכל פעם שהוא מעלים תכונה).
פטריות: התפשטות איטית (כמעט ולא עובד דרך מטוסים או ספינות), אבל השחקן יכול להעביר נבגים של הפטריה למדינה אקראית שאינה נגועה עדיין, ובכך "לעקוף" את הבעיה.
פרוטיסטים (טפילים חד-תאיים): הפתוגן הזה לא צובר נקודות DNA על ידי הדבקת אנשים.
עם זאת הוא מקבל בונוס נקודות מהדבקת מדינות חדשות או מבלוני DNA אקראיים.
הפתוגן הזה יכול לפתח יכולות סימביוטיות עם הקורבן, דבר המקשה על מציאתו.
פריונים: מחולל מחלה המתחבא במוח וגורם נזקים המתבטאים בהורדת יכולת הגילוי והפיתוח של מרפא למחלה.
לפתוגן הזה לוקח הרבה יותר זמן להסתגל לשינויים.
ננו-וירוס: נגיף מלאכותי ששוחרר ממעבדה בטעות, ועליו להתפשט לפני שבני האדם יוכלו להשתלט עליו ולשחרר קוד ש"יהרוג" אותו.
במצב זה, המחקר והפיתוח של תרופה יתחיל כבר בהתחלת המשחק.
נשק ביולוגי: נשק קטלני, שקטלניותו הולכת וגוברת ככל שהמשחק מתקדם.
פתוגנים אלו זמינים בגרסאות הסמארטפון דרך דף "מיוחד", ללא קשר לפתוגנים הרגילים, ובגרסת הפלאפונים ניתן לנסות אותם פעם אחת בלבד ולאחר מכן השחקן יצטרך לשלם כדי להפוך אותם לזמינים לצמיתות.
בגרסת המחשב הם זמינים כחלק מהרשימה הרגילה, ועל השחקן לנצח בהם לפני שיפתח פתוגנים נוספים.
כיוון שמדובר במחלות בדיוניות, דרכי ההעברה, היכולות והתסמינים יהיו שונים מאלו של המחלות ה"רגילות".
Neurax Worm: תולעת החודרת למוח האדם ומקבלת עליו שליטה, אנשים הנגועים בתולעת עשויים לחטוף מטוסים ולכוון אותם ליעדים שונים במטרה להפיץ אותה לכל עבר.
התולעת עשויה להרוג את הנגועים בה, או להשתלט על מערכת העצבים המרכזית של הקורבנות, לגרום להם להיות מודעים לקיומה ולבסוף לגרום להם להתייחס אליה בתור אל ולהשתעבד לה.
בגרסת המחשב הפתוגן הזה נמצא ברשימה בין פטריה לפרוטיסט.
Necroa Virus: נגיף המחזיר לחיים אנשים אותם הדביק והרג, ולמעשה הופך אותם לזומבים.
לאחר שהפכו לזומבים, השחקן יכול לפתח את יכולותיהם תוך כדי לחימה ביחידות להגנה נגד זומבים שהמדינות מקימות.
בגרסת המחשב הפתוגן נמצא ברשימה בין פריון לנאנו-וירוס.
Simian Flu: יצא בשנת 2014 כמחווה לסרט כוכב הקופים: המרד, ולקראת יציאת סרט ההמשך.
מגפה זו גורמת לבני האדם הנגועים בה להשתגע ולרדת לרמה של חיות, בעוד שקופי-אדם מקבלים אינטליגנציה אנושית בהשראת המגפה, מה שגורם להם להתמרד כנגד בני האדם.
בגרסת המחשב הפתוגן נמצא ברשימה בין נשק ביולוגי לShadow Plague
Shadow Plague: במסגרת מגפה זו השחקן שולט על עדר ערפדים שמטרתם לנשוך ולהדביק כמה שיותר בני-אדם, ולהפוך אותם לערפדים גם כן.
בנוסף למצבי המשחק הרגילים שפורטו לעיל, השחקן יכול לשחק במגוון תרחישים (Scenarios) שמטרתם לדמות מצבים אמיתיים או בדיוניים בהם עשויה להגיע מגפה אל העולם.
לדוגמה: מה היה קורה אילו המגפה השחורה או אבעבועות שחורות היו חוזרות אל העולם המודרני, מה היה קורה לו איברים מלאכותיים היו זמינים לכל דורש, מה היה קורה אילו מדינות היו סוגרות את גבולותיהן, שינויים במזג האוויר דוגמת התחממות גלובלית או עידן קרח, פתוגן שהגיע מן החלל, ועוד.
בגרסת המחשב ישנו עורך תרחישים (Scenario Editor) ובאמצעותו השחקן יכול ליצור ולהפיץ תרחישים משלו.
תרחיש מיוחד שיצא לרגל עונת החגים של 2014, תיאר מצב בו מדינות העולם שרויות בדיכאון מתמיד וכתוצאה מכך אנשים מסתגרים בבתיהם, אין נמלי תעופה או נמלי ים.
באמצעות תולעת שקרויה "העוזר הקטן של סנטה קלאוס" (Santa's little helper) על השחקן לעזור להפיץ מחדש את השמחה בעולם.
עצומה שנפתחה בשנת 2019 גרמה למפתחי המשחק להכריז כי הם יכניסו תרחיש העוסק בהתנגדות לחיסונים.
מצב משחק חדש שהתווסף ב-11 בנובמבר 2020 ובו השחקן משחק נגד המגפה, שכבר התפשטה בעולם וגרמה לנזקים בנפש בכלכלה וביחסי החוץ, ועליו לפתח מרפא נגדה.
פיתוח מצב המשחק בוצע בשיתוף פעולה עם מדענים, אפידמיולוגים והקרן לחדשנות במוכנות מפני מגפות (CEPI) .
מצב המשחק היה זמין בהתחלה רק בגרסת המובייל, אך התווסף גם לגרסת Evolved כהרחבה (DLC).
Ndemic הפיצה תחילה את ההרחבה בחינם "עד שמגפת COVID-19 תהיה תחת שליטה".
במהלך 2022 הסירה Ndemic את ההטבה וכיום ההרחבה היא בתשלום.
המשחק זכה לביקורות טובות באופן כללי, כאשר ממוצע הביקורות מאתר Metacritic עומד על 80 מתוך 100 עבור גרסת האייפון.
גרסת המחשב, שמופצת דרך Steam, זכתה ל-93% ביקורות חיוביות.
המשחק זכה לשבחים גם מגורמים שאינם קשורים לתעשיית משחקי המחשב.
במרץ 2013, מפתחי המשחק הוזמנו לשאת דברים במרכז לבקרת מחלות ומניעתן בארצות הברית, כאשר הדגש היה על כיצד ניתן להשתמש במשחקים שכאלה כדי ליצור מודלים של התפשטות מגפות בעולם וכיצד משחקים כאלו תורמים להעלאת מודעות וחינוך הציבור לבריאות.
כתוצאה מכך, המרכז לבקרת מחלות ומניעתן שיבח את המשחק והכריז כי זהו כלי מצוין להעלאת מודעות לנושאי בריאות הציבור ומניעת הפצתן של מחלות העשויות להיות קטלניות.
המשחק זכה לתהודה עולמית עם התפרצות מגפת האבולה באפריקה ב-2014 והחשש מהפיכתה לפנדמיה, ולתהודה מחודשת בסין ובהמשך בעולם כולו החל מסוף שנת 2019 עקב מגפת הקורונה.
על פי נתוני Steam, בתקופת הקורונה גרסת המחשב הגיעה לשיא של מעל ל-8,000 שחקנים ביום, כאשר השיא הקודם עמד באפריל 2018 על 4,601 שחקנים.
האתר של יצרנית המשחק אף קרס בכמה הזדמנויות, והעלייה המחודשת בפופולריות של המשחק זכתה להתייחסות מצד המפתחים עצמם.
בפברואר 2020 הורתה ממשלת סין להסיר את המשחק מחנות האפליקציות בסין, בטענה כי הוא מכיל "תוכן לא חוקי".
Pixie Lott (בעברית: פיקסי לוט) הוא אלבום האולפן השלישי של הזמרת הבריטית פיקסי לוט.
האלבום יצא לאור ב-1 באוגוסט 2014 על ידי חברת התקליטים וירג'ין EMI.
מתוך האלבום יצאו שני סינגלים בסך הכול.
"Pity Party" (בעברית: "מסיבת רחמים") הוא סינגל שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby.
השיר יצא לאור ב-5 ביוני 2015, על ידי חברות התקליטים אטלנטיק רקורדס והאחים וורנר, כסינגל הראשון מתוך האלבום.
השיר נכתב על ידי סי.
ברן, קארה דיוגארדי, ג'ון גליק, וולי גולד, סימור גוטליב, מלאני מרטינז והרב ווינר והופק על ידי סי.
הווידאו קליפ הרשמי של השיר הועלה לערוץ היוטיוב של מלאני מרטינז ב-1 ביוני 2015. בתחילת הקליפ, ניתן לראות את מרטינז יושבת בסלון הבית שלה, תוך שהיא עורכת רשימת מוזמנים למסיבה שהיא מתכננת.
בהמשך, ניתן לראותה כשהיא לבדה במסיבה שלה ומתגלה כי היא הייתה המוזמנת היחידה.
נכון למאי 2020, מונה הצפיות של הקליפ עומד על למעלה מ-160 מיליון צפיות.
מדינהתאריך יציאהפורמטחברת תקליטיםמקורארצות הברית2 ביוני 2015הזרמת מוזיקה • הורדה דיגיטליתאטלנטיק • האחים וורנרבריטניהאפריקה הדרומיתאוסטרליהארצות הברית22 במרץ 2015רדיו שירים עכשווייםאטלנטיקאיטליה21 באוקטובר 2016האחים וורנר
Pity Party EP (בעברית: מסיבת רחמים: המיני-אלבום) הוא המיני-אלבום השני של הזמרת-יוצרת האמריקאית מלאני מרטינז.
המיני-אלבום יצא לאור ב-6 במאי 2016 על ידי חברות התקליטים וורנר שאפל מיוזיק ואטלנטיק רקורדס.
בסמוך לצאתו, הוציאה מרטינז גם את המיני-אלבום Cry Baby's Extra Clutter EP.
שיר הנושא של המיני-אלבום הוא "Pity Party", אשר נכתב על ידי סי.
Planet Her הוא אלבום האולפן השלישי של הזמרת-יוצרת והראפרית האמריקאית דוג'ה קאט.
האלבום יצא לאור ב-25 ביוני 2021, על ידי חברות התקליטים קימוסבי רקורדס ו-RCA רקורדס.
דוג'ה קאט הוציאה את אלבום האולפן השני שלה, Hot Pink, בנובמבר 2019, ובילתה את רוב שנת 2020 בקידום האלבום והסינגלים מתוכו.
היא הציגה לראשונה את הרעיון של "Planet Her" במהלך רצף הפתיחה של הופעתה בטקס פרסי הווידאו קליפים של MTV לשנת 2020, שם התחזתה לפרשן טלוויזיה והצהירה, "דוג'ה קאט מופיעה ב-Planet Her.
לאחר ההופעה, היא סיפרה ל-MTV כי אלבומה השלישי ישלב ז'אנרים מוזיקליים מרובים, כולל דאנסהול, אפרוביט, פאנק והאוס, וכן קבעה כי לכל שיר יש "אישיות" משלו.
מאוחר יותר, בספטמבר 2020, דוג'ה קאט חשפה כי אלבום האולפן השלישי שלה הושלם ומוכן ליציאה.
בנוסף, אמרה ב-iHeartRadio בדצמבר 2020 כי באלבום מספר שיתופי פעולה, ולכל שיר יש "אווירה מסוג אחר".
בסוף דצמבר 2020, דוג'ה קאט החלה לפרסם טיזרים לאלבום בטוויטר, תוך שימוש בביטוי "Planet Her 2021".
ב-5 בינואר 2021 עקבה דוג'ה קאט אחרי שמונה מוזיקאים בחשבון הטוויטר שלה, ובהמשך צייצה, "עוקבת אחריהם מסיבה.
נחשו מדוע.", תוך רמז לשיתופי פעולה קרובים עם האמנים הללו.
שם האלבום, Planet Her, אושר בראיון למגזין V האמריקני במרץ 2021. באותו הראיון, אושרה הרצועה "Kiss Me More" בהשתתפות סיזה, שהיה לסינגל המוביל מתוך האלבום ויצא ב-9 באפריל 2021. באותו החודש, חשפה דוג'ה קאט כי השיר "You Right" עם דה ויקנד ישמש כסינגל השני מתוך האלבום.
באותו הזמן, נחשפה גם הרצועה "Need to Know".
ב-8 ביוני 2021 הודיעה דוג'ה קאט כי "Need to Know" ישמש כסינגל השיווקי הראשון מתוך האלבום, והודיעה על תאריך צאתו, 11 ביוני.
יום לאחר מכן, ב-9 ביוני, הודיעה על תאריך צאתו של האלבום וחשפה את עטיפתו ורשימת הרצועות שלו בעמוד האינסטגרם שלה.
מגאן גארווי מבילבורד כתב כי ב-Planet Her, דוג'ה קאט "מצמצמת את הניסוי הקופץ בז'אנר של Hot Pink, אך היא אינה מקריבה את צדדיה השובבים, חוגגת את נשיותה ומתענגת על חוש ההומור שלה".
בראיון שנערך עם Audacy, הסבירה דוג'ה קאט כי האלבום הוא "מרכז היקום" שבו "כל גזעי החלל קיימים ושם כל המינים יכולים להיות בהרמוניה".
היא נייצה כי כשכינתה את האלבום Planet Her, היא "רק ניסתה להיות חמודה" והסבירה כי זה לא כוכב לכת לנשים וגם לא "דבר פמיניסטי".
דוג'ה קאט גם הצהירה באותו הראיון כי הקליפים לסינגלים מהאלבום יופיעו כולם במיקומים שונים ב-Planet Her.
בראיון ל-iHeartRadio, היא תיארה את האלבום כפרויקט הכובש ביותר מבחינה ויזואלית שעשתה, וציינה כי מכיוון שהאלבום מתמקד במערכות יחסים, "זו לא אמירה ענקית, לא אמירה פוליטית.
המנהל הקריאייטיבי ברט אלן נלסון גילה כי בתחילה חש מודאג כאשר דוג'ה קאט אמרה לו שהיא רוצה שהאלבום "ירגיש את עידן החלל", אולם הוא הסביר עוד: "אנחנו עושים סגנון של עתידנות שמרגיש טרי.
אנחנו לא יודעים מה צופן העתיד האמיתי שלנו, ולכן אנו עושים את מה שהוא עתידה של דוג'ה קאט.
לא מרגיש שאנחנו עושים כבוד למשהו; לא נראה שאנחנו באותו לוח פינטרסט כמו כולם".
דוג'ה קאט אמרה כי Planet Her הוא אלבומה הראשון ש"הרגיש לגמרי אני" וכי "במקום לשאוף להיות סוג מסוים של כוכבת פופ, אני פשוט מגלמת אחת כזו".
היא אמרה שכמו אלבומה הקודם, Hot Pink, משנת 2019, כל שיר יהיה שונה זה מזה באופן מובהק, ובכל זאת תהיה עקביות רבה יותר ב-Planet Her, בניגוד ל-Hot Pink.
לפני צאתו, דוג'ה קאט הביעה את התרגשותה מהוצאת מוזיקת R&B ו"חקירת מסלולים שונים", ואף תיארה את האלבום כ"לא יאומן".
עטיפת האלבום צולמה על ידי הצלם האמריקני דייוויד לה-שאפל ונחשפה לצד ההכרזה הרשמית של האלבום ורשימת הרצועות שלו.
ב-Metacritic, המקצה ציון מנורמל מתוך 100 לדירוגים מפרסומים מקצועיים, קיבל האלבום ציון ממוצע משוקלל של 76 בהתבסס על עשר ביקורות, מה שמעיד על "ביקורות חיוביות בדרך כלל".
מארק קנדי מ-Associated Press כתב כי ארבעת השירים הראשונים של האלבום הם "מנגינות חצי-אפויות שמחקות מקצבים ושירה של ניקי מינאז' וריהאנה", אך בשאר האלבום, דוג'ה קאט "ממלאת את ההבטחה עם רגש, סגנון בלתי צפוי ויכולת קולית שיכולה לעבור ממתיקות חמאתית לחיתוך ראפ".
במגזין הגרדיאן הצהיר אלכסיס פטרידיס כי האלבום "משחק בכוחותיה של דוג'ה קאט" ויש לו "מספיק מקום לדרגת ניסוי", אך גם "מתנקש באמצע", בגלל "רצף של בלדות לא מהותיות", והוסיף, "באשר לשאלה מה קורה כאשר הרגע המסוים הזה בפופ חולף, Planet Her אינו מספק תשובה ברורה".
בביקורת מעט שלילית יותר, גבריאל סאנצ'יס מ-The A.V.
Club כתב כי באלבום "חסרה המקוריות שדוג'ה התפרסמה בזכותה", כשהיא "מאבדת את עצמה במרחב הפופ" עם "צלילים צפויים ולא מעוררי השראה".
ב-Slant Magazine נכתב כי מלבד הסינגל "Kiss Me More", שאר האלבום "נשען בכבדות" על צלילים עכשוויים, מה שמקשה על "להבדיל אותו ממספר מאמצי R&B אחרונים אחרים".
במהלך השבוע שלפני צאתו, היה האלבום לאלבום עם מספר השמירות מראש הרב ביותר באפל מיוזיק.
בספוטיפיי, הפך האלבום לאלבום עם מספר ההשמעות הגבוה ביותר ב-24 שעות הראשונות של ראפרית.
במצעד הבילבורד 200, הפך האלבום לאלבום של דוג'ה קאט שהגיע למקום הגבוה ביותר והגיע היישר אל המקום השני, עם 109,000 יחידות שקולות לאלבום (מורכבות מ-96,000 יחידות סטרימינג, 10,000 מכירות טהורות ו-3,000 יחידות שקולות לרצועה).
במרץ 2022, האלבום נהפך לאלבום הראפ הראשון המבוצע על ידי ראפרית עם מספר הרב ביותר של שבועות בעשירייה הפותחת של המצעד האלבומים האמריקאי בילבורד 200.
עיתוןתוארדירוגמקוררולינג סטון50 האלבומים הטובים ביותר לשנת 202121200 אלבומי ההיפ-הופ הטובים ביותר בכל הזמנים136בילבורד50 האלבומים הטובים ביותר לשנת 2021: רשימת הצוות5לוס אנג'לס טיימס10 האלבומים הטובים ביותר לשנת 20218פיפל10 האלבומים הטובים ביותר לשנת 20217Dazedהאלבומים הטובים ביותר של Dazed לשנת 20214Yahoo!
אזורתאריך יציאהפורמטגרסהחברת תקליטיםמקורכלל העולם25 ביוני 2021סטרימינג • הורדה דיגיטלית • תקליטורסטנדרטיתקימוסבי • RCA29 ביוני 2021סטרימינג • הורדה דיגיטליתדלוקסהממלכה המאוחדת6 באוגוסט 2021תקליטורסטנדרטיתRCA
Piña Colada Boy (בעברית: נער פינה קולדה) הוא שיר שהוקלט על ידי להקת היורודאנס השוודית בייבי אליס.
השיר יצא לאור בשנת 2010, על ידי חברת התקליטים אול אראונד דה וורלד, כסינגל שלא מתוך אלבום וכשיר הראשון של הלהקה מזה שנה.
בסמוך לצאתו, הופצו חמישה רמיקסים שלו.
השיר דורג במקום השני במצעד הרבעון השלישי של המדינות דוברות הרוסית.
השיר נכתב על ידי מרטי וורין, מרטין האנזן וג'ימי ג'וקר והופק על ידי מרטין האנזן וג'ימי ג'וקר.
השיר מבוסס על הקוקטייל, פינה קולדה, אותו מגישים בכוס פוקו גראנדה כשהוא מקושט באננס ובדובדבן מרסקינו (בדומה לכוס הפינה קולדה המופיעה בעטיפת הסינגל עצמו).
חמישה רמיקסים רשמיים הופצו בסמוך לצאתו.
הקונספט של הקליפ הוא תחרות יופי, במסגרתה שופטים שלושת חברי הלהקה.
התחרות מחולקת לשלושה שלבים: "ההליכה", "הריקוד" ו"החלום".
בשני השלבים הראשונים, מופיעות דוגמניות בלבוש מינימלי, אך בשלב השלישי ("החלום"), מתחלפת הסצנה לגבר ללא חולצה, שגורם לשופטת להעניק לו ציון 12.
נכון לינואר 2022, מונה הצפיות של הקליפ עומד על למעלה מ-31 מיליון צפיות.
מדינהתאריך יציאהפורמטגרסהחברת תקליטיםמקורעולם2010הזרמת מוזיקה • הורדה דיגיטליתרגילהאול אראונד דה וורלד
Planet Zero (בתרגום חופשי לעברית: כוכב הלכת אפס) הוא אלבום האולפן השביעי של להקת הרוק האמריקאית שיינדאון שיצא לאור ב-1 ביולי 2022 בהפצת חברת התקליטים אטלנטיק רקורדס.
האלבום הוקלט באולפן "Big Animal" בצ'ארלסטון שבדרום קרוליינה, השייך לבסיסט הלהקה, אריק בס, שגם הפיק את האלבום.
האלבום הוכרז סופית ב-26 בינואר 2022, במקביל ליציאת הסינגל הראשון מתוכו, שנושא את שמו של האלבום.
האלבום הופק על ידי חבר הלהקה, הבסיסט אריק בס.
זהו האלבום השני שבס מפיק, אחרי האלבום Attention Attention.
האלבום נכתב והוקלט במהלך מגפת הקורונה באולפן ההקלטות החדש של בס, "Big Animal Studio" בצ'ארלסטון, קרוליינה הדרומית.
סולן הלהקה, ברנט סמית, תיאר את סגנונו המוזיקלי של האלבום כ"עירום" ביחס לאלבומיה הקודמים של הלהקה.
עוד תיאר סמית את האלבום כ"שנוי במחלוקת" וציין כי האלבום ייגע בנושאים שהלהקה התרחקה מהם בעבר.
בין הנושאים, שהם תובנות מ-22 חודשים של חיים תחת מגפה עולמית; כישלונן של הרשתות החברתיות, עניינים של בריאות נפשית, הקיטוב הפוליטי, התקשורת המגויסת ותרבות הביטול.
שם האלבום הוא כינוי שהמציא בסיסט הלהקה, אריק בס, לארצות הברית במהלך מגפת הקורונה.
לדבריו:סמית הסביר שהאלבום לא התחיל כאלבום דיסטופי, אלא כאלבום מלא תקווה.
חברי הלהקה התחילו לכתוב בגישה אופטימית, אך ככל שעבר הזמן התחלפה הגישה:
האלבום הוא אלבום קונספט שבמרכזו דמות בשם סיירין (Cyren).
סיירין היא רובוט שתפקידו לקבל תושבים חדשים לכוכב הלכת אפס, כוכב שבו אין לאיש אחריות על מעשיו, אין מצפון ואין מקום לדעות שונות מאלו של הרשתות החברתיות והתקשורת המרכזית.
ב-26 בינואר 2022 הלהקה הוציאה לאור את הסינגל המוביל מתוך האלבום, שקרוי גם הוא "Planet Zero".
האלבום עצמו אמור היה לצאת לאור ב-22 באפריל 2022. הסינגל נכנס למצעד הרוק המיינסטרימי של הבילבורד במקום ה-21, הגיע למקום הראשון לאחר 5 שבועות, והיה בכך לסינגל ה-17 של הלהקה שמגיע להישג.
ב-25 במרץ הוציאה הלהקה שיר נוסף מתוך האלבום, "The Saints of Violence and Innuendo", שיצא כסינגל שיווקי.
ב-12 באפריל הודיעה הלהקה ברשתות החברתיות כי הפצת האלבום תידחה בגלל עיכובים בהדפסת מהדורות הוויניל והתקליטור של האלבום:
ב-1 ביוני הוציאה הלהקה את הסינגל השני מתוך האלבום, "Daylight".
באמצע חודש יוני הודיעה הלהקה כי תחגוג את יציאת האלבום בהופעה מיוחדת שתתקיים בפלורידה ותשודר במקביל בחינם בשידור חי ברשת האינטרנט.
ב-21 ביוני הושקה אפליקציית רשת בשם "Planet Zero Observer", שבאמצעות מציאות רבודה עוקבת אחרי כוכב הלכת במסלולו, ומציגה במקביל סמלים אינטראקטיביים שמכילים טיזרים לאלבום.
ב-17 בינואר 2023 יצא הסינגל השלישי מתוך האלבום, "Dead Don't Die".
כחודש לאחר מכן, ב-22 בפברואר, הוציאה הלהקה את "A Symptom of Being Human", סינגל רביעי מתוך האלבום.
בראיון לרדיו ABC הסביר סמית שהסינגל יוצא במקביל לסינגל השלישי, אך בניגוד אליו מופנה לתחנות רדיו המשדרות מוזיקה עכשווית למבוגרים בתקווה לפנות לקהלים חדשים שאינם נחשפים למוזיקה של שיינדאון.
זו הפעם הראשונה בה הוציאה הלהקה סינגל המיועד מראש לקהל זה, אם כי השיר "Second Chance" צעד גם במצעד המוזיקה העכשווית למבוגרים לאחר שיצא תחילה לתחנות הרוק, ועבר ממנו למצעדים אחרים.
סטיב ביבי מאתר המגזין kerrang!
נתן לאלבום ציון של 4 מתוך 5 כוכבים, וציין שכשמתייחסים לאלבום כאל יצירה שלמה, הוא ממשיך את עבודתה הטובה של שיינדאון, אך גם מרחיב את צעדיה.
הוא ציין שרוב השירים יכולים היו לעמוד בפני עצמם, אך יחדיו הם מהווים עבודה של להקה שאינה מפחדת לסטות במהירות מצד אחד של הדרך לצד השני, ושל כוכבי רוק שמבינים לגמרי את מי שהפכו אותם לכאלה.
ג'זמין ל'אמי מהמגזין Distorted Sound נתנה לאלבום ציון של 8/10 וכתבה שהאלבום הוא אלבום קונספט שמתמקד בחוויות מה שהיה "התירוץ לשנתיים האחרונות".
היא ציינה שהאלבום חוזר למקורותיה של הלהקה ושמי שהתאכזבו מהאלבום Attention Attention יגלו שהאלבום הנוכחי מפצה עליו, מחזיר את הלהקה למקורות מצד אחד, אך גם מפתח את הצליל שלה ולוקח אותו למקומות חדשים.
סיימון קרמפטון מהאתר Rock Sins נתן לאלבום ציון 8/10 וכתב שלמרות שניתן היה לוותר על חלק מקטעי המעבר לטובת רציפות, הלהקה עושה עבודה טובה בהעברת המסרים והרעיונות של האלבום, מבלי לנכר את מעריצי הלהקה.
הוא ציין שזה האלבום הכבד ביותר, כמו גם הניסיוני ביותר של הלהקה, וכנראה גם הטוב ביותר שלה.
הוא כתב שמדובר באלבום רוק מיינסטרימי גדול ורועש, שיש לו הרבה מה להגיד, ובין אם לוקחים את השירים בגובה העיניים או מתייחסים למסר שהוא מעביר, אי אפשר להתחמק מהאירועים שהובילו אליו.
הוא ציין שמדובר באלבום מלא לב ותשוקה, ושהוא מספק מספיק רגעים ייחודיים על מנת לתת ללהקה חיים חדשים בשלב זה של הקריירה שלהם.
סטיב טובי מהמגזין Ghost Cult נתן לאלבום ציון 7/10. הוא ציין שבין אם האלבום פוליטי או לא, התחושה הכללית היא שהוא מעודד אינדיבידואליזם וחשיבה ביקורתית, והימנעות מהיסחפות אחר החשיבה הקבוצתית שמאפיינת את תרבות הרשתות החברתיות.
בה בעת הוא מכוון זרקור על הסכנות שבכניעה להלך הרוח הקולקטיבי והבחירה בצד כזה או אחר.
הכותב הוסיף שבין השירים הראויים, האלבום השביעי של שיינדאון עורר אתגר.
כל השירים נכתבו על ידי ברנט סמית ואריק בס אלא אם צוין אחרת, וכל קטעי המעבר נכתבו על ידי אריק בס.
"Planet Zero" (בעברית: "כוכב הלכת אפס") הוא סינגל של להקת הרוק האמריקאית שיינדאון.
השיר הוא הסינגל המוביל והראשון מהאלבום באותו השם שייצא ביולי 2022. הסינגל שוחרר ב-26 בינואר 2022 לאחר מסע קידום מכירות שכלל סרטונים שבהם הופיעו "מסרים מוצפנים" בכתב סתרים.
השיר הגיע למקום הראשון, והפך בכך לסינגל ה-17 של הלהקה שמגיע למקום הראשון, הישג חסר תקדים לאמן מאז שהמצעד נוצר בשנת 1981.
השיר, שנכתב בתקופת הקורונה, מעביר מסר דיסטופי של אזהרה מפני ההשפעה הרעילה של הקיטוב בחברה, תרבות הביטול וחוסר הסובלנות כלפי בעלי דעות שונות.
השיר מזהיר מפני התוצאות הצפויות אם המגמה תימשך ובני האדם יאבדו את הכבוד כלפי בעלי דעות שונות, ואת החמלה אחד כלפי השני.
באחד הראיונות שלאחר צאת הסינגל הסביר סמית את משמעות השיר:
הווידאו קליפ לשיר שוחרר ב-3 במרץ.
בקליפ מופיעים ארבעת חברי הלהקה, שמופיעים כשעיניהם מכוסות בטשטוש הצנזורה.
הם מתעוררים מהעיוורון, ומוצאים את עצמם במבנה שכולו זכוכית מקוטבת ופלדה.
כל אחד מהם בנפרד פוגש באישה, לה הם מנסים להעביר מסר, אך בכל פעם שהם מנסים לדבר מכוסה פיהם באותו טשטוש מפוקסל שמונע מהם להגיד לה את אשר על לבם.
בסופו של דבר הם מצליחים לדבר, מה שגורם לאישה לעבור בעצמה פיקסליזציה, והיא מתמוטטת.
חברי הלהקה, כעת מאוחדים ומשוחררים מהשפעתה של האישה, יוצאים אל מחוץ למבנה שבו שהו, ומגלים שהחוץ הוא כולו מדבר שומם.
השיר נכנס למצעד הרוק המיינסטרימי של המגזין בילבורד במקום ה-21, בשבוע השני הגיע לעשירייה הפותחת במקום השביעי, טיפס למקום הרביעי ולאחר חמישה שבועות הגיע למקום הראשון, ושהה בו במשך שמונה שבועות רצופים.
בנוסף הגיע השיר למקום הראשון במצעד ה-Active Rock של Mediabase.
שנהפרסמועמדקטגוריהתוצאה2022 פרסי המוזיקה של MTV "Planet Zero" שיר הרוק הטוב ביותר 2023 פרסי המוזיקה של iHeartRadio "Planet Zero" שיר הרוק של השנה
Places (בעברית: "מקומות") הוא אלבום האולפן השני של שחקנית הטלוויזיה והזמרת האמריקאית ליאה מישל.
האלבום יצא לאור ב-28 באפריל 2017, על ידי חברת התקליטים קולומביה רקורדס.
Places זכה לביקורות מעורבות מטעם המבקרים, אם כי הביצועים הקוליים של מישל זכו לביקורות חיובית ברובן.
האלבום הגיע למקום ה-28 במצעד הבילבורד 200.
"Plan B" (בעברית: "תוכנית ב'") הוא שיר של הראפרית האמריקאית מייגן די סטליון, אותו ביצעה בהופעתה בפסטיבל המוזיקה והאמנויות של עמק קואצ'לה.
השיר יצא רשמית לאור שבוע לאחר מכן, ב-22 באפריל 2022.
שבוע לפני פסטיבל קואצ'לה, הכריזה די סטליון על השיר בפוסט בטוויטר, וספרה כי מתכננת לבצע אותו בקואצ'לה בפעם הראשונה, לפני שתוציא אותו רשמית.
בזמן שהייתה על הבמה בקואצ'לה, חשפה די סטליון כי השיר "מאוד אישי עבורה".
על פי שמועות, אמור היה השיר להיקרא "Letter to My Ex", אם כי הזמרת הכחישה זאת בציוץ נוסף.
רבים האמינו כי השיר נכתב על הראפר הקנדי טורי ליינז, שירה בדי סטליון בשנת 2020. עם זאת, הזמרת אישרה בטוויטר שהשיר מתייחס למערכות היחסים שלה בעבר באופן כללי, ולא לאדם ספציפי.
אזור תאריך יציאה פורמט חברת תקליטים מקור כלל העולם 22 באפריל 2022 הזרמת מוזיקה • הורדה דיגיטלית 1501 • 300 ארצות הברית 3 במאי 2022 רדיו קצבי
Pizza Tower (בתרגום חופשי לעברית: מגדל הפיצה) הוא משחק אינדי מסוגת פלטפורמה שיצא למחשב האישי דרך סטים ב-2 במרץ 2023 על ידי Tour De Pizza, וצבר ביקורות חיוביות רבות כששוחרר.
שף איטלקי בשם פפינו ספגטי הוא הבעלים של פיצרייה כושלת.
יום אחד פיצה מעופפת בשם פני-פיצה מגיע אל פפינו ואומר לו שעוד פחות משעה הוא הולך להפעיל קרן לייזר מגג של מגדל הנמצא מול המסעדה, לפוצץ לו את כל העסק ולהשאיר אותו חסר כל.
פפינו שדואג לעסק שלו יוצא אחרי פני-פיצה למגדל שלו שם הוא צריך לאסוף תבלינים שיאפשרו לו להחיות מסכת טיקי עתיקה בשם ג'ון .
לבסוף פפינו מגיע לפני-פיצה אשר שוכן בגג המגדל ומביס אותו, אך מתגלה שפני-פיצה היה בעצם רובוט שהופעל על ידי ראש-פיצה שגם אותו מצליח פפינו להביס לאחר קרב ארוך.
פפינו שובר את השכפול האחרון של ג'ון שמחזיק הפעם את כל המגדל ובורח משם תוך כדי שבדרך מצטרפים אליו דמויות שונות מהמסע.
לאחר שפפינו מצליח לברוח מהמגדל הוא מצליח להחיות את ג'ון המקורי שמעיף את ראש פיצה לשמיים.
"Pizza Tower" הוא משחק פלטפורמה המוצג בגרפיקה דו-ממדית.
השחקן מגלם את פפינו, שיכול לרוץ, לקפוץ, להתגלגל ולהחליק.
פפינו יכול גם לתקוף אויבים, להדוף את המתקפות שלהם ולזרוק אותם.
בכל שלב פפינו אמור לאסוף 5 תבלינים כשכל תבלין יתן לשחקן 10 נקודות שיאפשרו לו לפתוח שלב בוס ולהתקדם בעלילה.
איסוף התבלינים לא הכרחי לסיום השלב, אבל בלי מספיק תבלינים אי אפשר להתקדם בעלילת המשחק.
כשהשחקן אוסף תבלינים ונלחם באויבים מתחיל "קומבו" של פעולות, לשחקן יש שעון עצר בצד המסך שמראה לו כמה זמן נשאר לו לפני שהקומבו שלו נעלם.
השחקן צריך להגיע למספר מסוים של קומבו כדי להשיג ציון אלפביתי המדרג את ביצועי השחקן.
בסוף כל שלב השחקן מוצג לג'ון, יצור טיקי עתיק אשר שומר על כל שלב מלהתמוטט.
על השחקן להגיע לג'ון בתוך כ-3 דקות, אחרת הוא יירדף על ידי פני-פיצה.
השחקן גם יכול לאסוף תלבושות אשר ניתנות לשחקן לאחר השלמת הישגים (Achievements), במשחק ניתן להשיג 19 תלבושות ו-72 הישגים כדי להשלים את המשחק לחלוטין.
ב-11 במרץ 2024 שוחרר העדכון האחרון למשחק בשם "The Noise Update" אשר מביא את Noise בתור דמות שניתנת לשחק איתה עם שלל של מהלכים חדשים ושינוים במשחק המקורי.
Noise מגיע עם מהלכים מקוריים משלו אשר שונים בהרבה מהמהלכים של פפינו, כמו כן גם הדרך לצבור מהירות עם Noise שונה, Noise יכול לצבור מהירות כאשר מחליק על קירות שמפוזרים ברחבי המשחק.
העדכון מגיע עם בוס חדש בשם The Doise, אשר אמור להיות חיקוי גרוע של Noise עם בגדים כחולים וצבע עור שחור, אף על פי שהדמות שונה, לקרב אין כמעט הבדלים בין האחד בקמפיין של פפינו נגד הנויז, לדוגמה Doise יזרוק על השחקן אבנים במקום פצצות במתקפות מסוימות.
הקרב יגמר כאשר חיקוי מפחיד של פפינו בשם Peddito יכנס לאזור הקרב ויחטוף את Doise ולבסוף יהרוג אותו מאחורי הקלעים.
בקרדיטים של הקמפיין התגלה שכל העדכון הייתה בעצם הצגה שהוכנה על ידי נויז בכבודו ובעצמו אשר שכר שחקנים כדי לשחק את פפינו וגוסטבו.
פפינו ספגטי – הגיבור הראשי, איש איטלקי בעל בעיית חרדה אשר מנהל פיצרייה לא מצליחה.
אויבו הראשי הוא דה נויז .
גוסטבו – החבר הטוב ביותר של פפינו שעובד איתו בפיצרייה אותה פפינו מנהל.
מתיידד עם עכברוש במגדל בשם בריק .
בריק – עכברוש אשר מתיידד עם גוסטבו במגדל.
פני פיצה – הנבל הראשי במשחק.
מנסה להרוס את הפיצרייה של פפינו עם קרן לייזר אשר תופעל אם פפינו לא יגיע לגג המגדל תוך פחות משעה.
בסוף מתגלה כרובוט שמנוהל על ידי ראש פיצה .
ראש פיצה – הנבל המשני במשחק שמתגלה רק לאחר שפפינו מביס את פני פיצה שמתגלה בתור רובוט שמופעל על ידי ראש פיצה.
מאופיין בתור ליצן אשר יעשה כל דבר כדי להתפרסם בין אם זה לשכפל אנשים או להסית אותם נגד אדם אחר.
מועף לשמיים על ידי ג'ון ולא ידוע מה קרה לו אחרי.
פפרמן/איש הפלפל – פלפל מואנש אשר משתמש במהירותו וכוחו כדי לתקוף את פפינו והבוס הראשון במשחק.
מאופיין כצייר שחצן וניתן לראות זאת על ידי הציורים בחדרו.
השריף – שריף שעשוי מגבינה מותכת אשר מאמין שפפינו הוא פושע (זאת כיוון שפני פיצה שיקר לו) והבוס השני במשחק.
משתמש באקדח שלו שיורה כדורי גבינה כדי לעצור את פפינו.
לו עוזרים הרוח של סבא שלו ופרה אנושית אשר קופצת ברחבי החדר.
הנויז/הרעשן – יריבו המושבע של פפינו אשר אחראי על ערוץ טלוויזיה משלו ובעלה של נויזט .
לא אוהב פיצה, מה שאירוני כיוון שהוא פרודיה על הקמע של דומינוס פיצה The Noid.
פפינו המזויף – שכפול של פפינו אשר נוצר על ידי פני פיצה כדי לרכב על ההצלחה על פפינו אך ללא הצלחה כיוון שהשכפול יצא משובש ומכין את הפיצות שלו מבשר אדם.
יכול לקרוא לכפילים שלו אשר לובשים סינר באותו צבע של פפינו המזויף רק כהה יותר.
ג'ון – יצור טיקי עתיק אשר התגורר במגדל עד שפני-פיצה הגיע ושכפל אותו כדי להחזיק את החדרים שבמגדל מלהתמוטט.
הגרסה המקורית שלו מוחיית על ידי פפינו בסוף המשחק ומעיף את ראש-פיצה לשמיים.
סניק – הדמות הראשית בדמו הראשוני של המשחק, אינו מופיע במשחק הסופי (מבוסס על דמותו של סוניק הקיפוד).
ג'רום – השרת של הבניין שלכוד בכל שלב ועל פפינו לחלץ אותו על מנת לפתוח דלת סודית שבה נמצא המרכיב הראשי של השלב.
הדויז – דמות אשר אמורה לחקות את הנויז בסגנונו, נהרג על ידי חיקויו של פפינו, Peddito.
מוריס ספגטי - אחיו הגדול של פפינו, מתעב ולא מכבד אותו, נראה שנהנה בחברתו של נויז בשונה מפפינו.
Planet Labs, Planet Labs PBC היא חברה שמספקת שירותי צילום מלוויינים.
החברה הוקמה בשנת 2010. המטה שלה נמצא בסן פרנסיסקו.
מטרת החברה לספק צילומי לוויין תוך ציון שינויים יומיים.
הצילומים מבוצעים על ידי צי לוויינים קטנים שמתוכננים ונבנים על ידי החברה.
החברה הוקמה בשנת 2010 בשם Cosmogia על ידי מספר מדענים יוצאי נאס"א.
המטרה הייתה לבנות לוויינים קטנים ולשגר אותם לחלל בקבוצות.
הלוויינים הראשונים מסדרת Dove נבנו בשנת 2013. משקל הלוויין היה 4 ק"ג והוא היה יכול לספק תמונות ברגישות 3–5 מ'.
לאור הצלחת הלוויינים הראשונים בשנת 2013 הוכרז על שיגור מערכת לוויינים שצריכה לכלול 28 יחידות.
הלוויינים הובאו לתחנת החלל הבין-לאומית ושוחררו ממנה למסלול בפברואר 2014 על ידי משלחת מס' 38 לתחנת החלל הבין-לאומית.
הלוויינים מתוכננים לעבודה במשך מספר שנים.
ביולי 2015 החברה רכשה לווייני RapidEye מחברת BlackBridge.
לוויינים אלו היו במשקל 150 ק"ג עם רגישות של כ-5 מ'.
בשנת 2017 נרכשו לווייני SkySat מחברת גוגל.
בתמורה גוגל קיבלה חלק ממניות חברת Planet Labs.
לוויינים אלו מתוכננים לעבודה במשך כ-6 שנים.
הם יכולים לספק תמונות וסרטונים.
למרות שגילם המתוכנן כבר הסתיים הם כולם פעילים.
מתוכנן להתחיל בהחלפה הדרגתית של לוויינים אלו על ידי לוויינים מסדרה "Pelican".
ביולי 2021 החברה הודיע על הכוונה להיכנס לבורסה לניירות ערך בניו יורק.
הסידורים הושלמו לקראת חודש דצמבר וחברה שינתה את שמה ל-Planet Labs PBC.
בספטמבר 2021 החברה הגיע לשיגור של 300 לוויינים מהם 150 היו פעילים.
בשנת 2022 החברה ביחד עם חברת SES זכתה במכרז ל נאס"א לאספקת שירותים שונים.
באוגוסט 2023 הוכרז על שיוני ארגוני תוך פיטורי 10% מהעובדים.
חלק מהחומרים שמסופקים על ידי לווייני החברה פתוחים לציבור הרחב.
בינואר 2026 פורסמו בניו יורק טיימס תמונות לויין שסופקו על ידי החברה, לפיהן ישראל הרסה יותר מ-2,500 מבנים ברצועת עזה, בעיקר באזור ג'באליה ובאזור שג'אעייה.
כמו כן זוהו בצילומי הלוויין קוביות הבטון הצהובות המסמנות את הקו הצהוב, קו הגבול שסומן ברצועת עזה לאחר הסכם חמאס–ישראל (אוקטובר 2025), כשהן ממוקמות כ־300 מטר ממערב לקו הצהוב הרשמי המופיע במפות של צה"ל.
גורמים ישראליים רשמיים מסרו בתגובה כי הפעילות מתמקדת בהשמדת מנהרות תת-קרקעיות ומבנים ממולכדים, כחלק ממאמצים לפרז את הרצועה.
19 ביוני 2014 Flock 1b נמל החלל האזורי המרכז-אטלנטי אנטרס 28 לוויינים הובאו לתחנת החלל הבין-לאומית על ידי חללית אספקה Cygnus Orb-2. שוחחרו לחלל בהמשך.
6 לוויינים הוכזרו לכדור הארץ על ידי חללית אספקה SpaceX CRS-5 28 באוקטובר 2014 Flock 1d נמל החלל האזורי המרכז-אטלנטי אנטרס 26 לוויינים.
10 בינואר 2015 'Flock 1d נמל החלל קייפ קנוורל פאלקון 9 2 לוויינים הובאו לתחנת החלל הבין-לאומית על ידי חללית אספקה SpaceX CRS-5. שוחחרו לחלל בהמשך.
14 באפריל 2015 Flock 1e נמל החלל קייפ קנוורל פאלקון 9 14 לוויינים הובאו לתחנת החלל הבין-לאומית על ידי חללית אספקה SpaceX CRS-6. שוחחרו לחלל בהמשך.
28 ביוני 2015 Flock 1f נמל החלל קייפ קנוורל פאלקון 9 8 לוויינים היו על סיפון חללית אספקה SpaceX CRS-7 שהתפוצצה.
19 באוגוסט 2015 Flock 2b מרכז החלל טנגשימה HII A 14 לוויינים הובאו לתחנת החלל הבין-לאומית על ידי חללית אספקה HTV-5. שוחחרו לחלל בהמשך.
6 בדצמבר 2015 Flock 2e נמל החלל קייפ קנוורל אטלס 5 12 לוויינים הובאו לתחנת החלל הבין-לאומית על ידי חללית אספקה Cygnus OA-4. שוחחרו לחלל בהמשך.
23 במרץ 2016 'Flock 2e נמל החלל קייפ קנוורל אטלס 5 20 לוויינים הובאו לתחנת החלל הבין-לאומית על ידי חללית אספקה Cygnus OA-6. שוחחרו לחלל בהמשך.
2021 Flock 4s נמל החלל קייפ קנוורל פאלקון 9 48 לוויינים 13 בינואר 2022 Flock 4x נמל החלל קייפ קנוורל פאלקון 9 44 לוויינים 3 בינואר 2023 Flock 4y נמל החלל קייפ קנוורל פאלקון 9 36 לוויינים
נכון לשנת 2023 כל הלוויינים פעילים.
Planet Funk הוא הרכב דאנס-רוק ומוזיקה אלקטרונית מאיטליה שהוקם ב-1999 על ידי הקלידנים מרקו ברוני ואלכס נרי, הבסיסט סרג'יו דלה מוניקה (נפטר ב-2018) והגיטריסט דומניקו "ג'יג'י" קאנו (נפטר ב-2025).
ההרכב הוציא לאורך השנים 4 אלבומי אולפן, שני אלבומי אוסף, ומספר סינגלים שזכו להצלחה עולמית.
ההרכב הוקם ב-1999 כאיחוד בין דומניקו "ג'יג'י" קאנו וסרג'יו דלה מוניקה, חברים לשעבר בהרכב הנפוליטני Souled Out, לבין הקלידנים מרקו ברוני ואלכס נרי מסרזנה, אף הם חברים לשעבר בהרכב Kamasutra.
ב-2000 יצא סינגל הבכורה שלהם, Chase the Sun, שבו השתתפה הזמרת הפינית אאולי קוקו.
המלודיה בשיר הושאלה מהנעימה "Alla Luce Del Giorno" של המלחין אניו מוריקונה, שנוצרה עבור הסרט האיטלקי מ-1969 "Metti, una sera a cena".
ב-2001 יצא הסינגל השני של ההרכב, Inside all the People, בו השתתף הזמר האנגלי דן בלאק.
אף על פי שלא הצליח לשחזר את הצלחת קודמו, הביא הסינגל לעלייה בפופולריות של ההרכב כאשר הם הוזמנו לנגן בטקס פרסי הדאנס האיטלקי שהתקיים במועדון ה"אלקטרז" במילאנו בדצמבר של אותה השנה ושודר בערוץ "איטליה 1".
ב-2002 יצא אלבום האולפן הראשון של ההרכב, Non Zero Sumness.
לצד שני הסינגלים שיצאו עד כה, יצאו מהאלבום הסינגלים הנוספים Who Said ו-The Switch.
האלבום הצליח להגיע למעמד "אלבום זהב", ובאותה השנה זכה ההרכב בטקס פרסי המוזיקה האיטלקי בפרסים "ההרכב האיטלקי הטוב ביותר" ו"התגלית האיטלקית של השנה".
בהמשך יצאה מהדורה מוגבלת של האלבום שנקראה Non Zero Sumness Plus One, שכללה את השיר One Step Closer שבוצע יחד עם ג'ים קר מהלהקה הסקוטית סימפל מיינדס.
ב-25 בפברואר 2005 הוציא ההרכב את הסינגל Stop Me, ובהמשך השנה הוציאו את אלבום האולפן השני שלהם The Illogical Consequence שכלל את הסינגל.
ב־שנה שלאחר מכן הוציא ההרכב את אלבומם השלישי Static, כשהסינגל המוביל בו הנושא את אותו השם נכלל בפסקול של משחק הווידאו פיפא 2008.
ב-2009 הוציא ההרכב את הסינגל Lemonade.
ב-2011 הוציא ההרכב סינגל בשם Another Sunrise, שסימן את הופעת הבכורה של הסולן החדש שהצטרף להרכב, אלכס אולמן הלוקסמבורגי.
בספטמבר אותה השנה הוציא ההרכב את האלבום The Great Shake; באלבום השתתף זמר הרוק ג'וליאנו סאנגיורגי, סולן להקת הפופ-רוק האיטלקית Negramaro.
כמו כן, באותה השנה הוציא ההרכב קאבר לשיר These Boots Are Made for Walkin' של ננסי סינטרה כחלק מהפסקול לסרט הקומדיה האיטלקי La kryptonite nella borsa.
הבמאי של אותו הסרט הפיק גם את הווידאו קליפ של הקאבר, בו השתתפו חלק מכוכבי הסרט.
השיר נכלל כחלק מהפסקול שליווה את הפרסומת לתחרות היורו שהתקיימה ב-2012.
ב-2015 הוציא ההרכב את הסינגל We-people כחלק מהקמפיין העולמי של עמותת Save the Children הבריטית שהוקמה על מנת להילחם בתמותת תינוקות ברחבי העולם.
בשנה שלאחר מכן, הכריזו חברי ההרכב על כוונתם להוציא אלבום אולפן נוסף, אך בהמשך דחו את יציאתו ל-2019 עקב שמועות על חזרתו האפשרית של דן בלאק כסולן, ובהמשך דחו את יציאתו לזמן בלתי מוגבל.
ב-18 בפברואר 2018 נפטר בסיסט הלהקה סרג'יו דלה מוניקה עקב דלקת ריאות שנבעה מסיבוכי טיפול דיאליזה שעבר במהלך השנה שקדמה לכך, בגינם נאלץ לעזוב את הלהקה.
הוא היה בן 58 במותו.
בדצמבר 2018 הוציא ההרכב סינגל בשם All On Me, וב-2020 יצא אלבום האוסף 20:20 לרגל חגיגות ה-20 שנה להיווסדם.
ב-6 בינואר 2023 הוציא ההרכב את הסינגל The World's End, שנועד להיות חלק מאלבום חמישי שתוכנן לצאת בסתיו 2023. ב-2 ביוני 2023 יצא סינגל נוסף בשם Any Given Day שעתיד להיות אף הוא חלק מהאלבום.
ב-26 במאי 2025 נפטר הגיטריסט דומניקו "ג'יג'י" קאנו ממחלת הסרטן בגיל 66.
חברי הלהקה ציינו כי ההשפעות העיקריות על יצירתם הן דפש מוד, גארי ניומן, The Alan Parsons Project, קינג קרימזון, הפוליס, הקלאש, סטיבי וונדר, בריאן אינו, דייוויד בואי, Underworld, הקילרז, Leftfield, קוקטו טווינס, ניו אורדר, The Chemical Brothers ודאפט פאנק.
Pizza Tycoon (פיצה טייקון) הוא משחק וידאו משנת 1994 מסוג סימולציית עסקים אשר פותח על ידי החברה הגרמנית Software 2000. המשחק, אשר משלב אלמנטים של הומור ואסטרטגיה, איפשר לשחקנים לבנות ולנהל רשת מסעדות פיצה משלהם בעוד מתמודדים עם אתגרים שונים, כולל משביעות רצון הלקוחות והתעסקות עם עולם הפשע המאורגן.
באמריקה הצפונית המשחק פורסם על ידי חברת MicroProse והגרסה האמריקאית של המשחק הותאמה לשוק האמריקאי.
בעקבות ההצלחה לה זכה המשחק פותחו שני משחקי המשך למשחק - המשחק Fast Food Tycoon שיצא לשווקים בשנת 1999, המשחק Pizza Tycoon 2,שיצא לשווקים ב-2001 ו-Pizza Connection 3, אשר פותח על ידי חברת Gentlymad Studios ויצא לשווקים ב-2018. החל מינואר 2017 המשחק מופץ בגרסה מחודשת ב-GOG.com.
המטרה במשחק היא לנהל רשת מסעדות פיצה במיקומים מרכזיים שונים ברחבי אירופה וארצות הברית.
בתחילת המשחק יש לשחקן כמות מוגבלת של משאבים, והשחקן נדרש לקבל החלטות קריטיות שונות לגבי מיקום המסעדות של הרשת, התמחור של הפריטים בתפריט, המתכונים של הפיצות בתפריט, העובדים שיעבדו בכל מסעדה, ואסטרטגיות שיווק.
ההצלחה במשחק תלויה בעיקר מהניהול הפיננסי של הרשת (בעיקר מקסום הרווחים, ושליטה בעלויות), וכמו גם בשביעות רצון הלקוחות, אשר מושפעת בין היתר מהאיכות של הפיצות, והאווירה בכל מסעדה.
ניתן לבצע התאמות אישיות רבות במשחק - השחקנים מסוגלים ליצור מתכונים משלהם לכל הפיצות בתפריט, ולוודא שהמרכיבים של הפיצות בסניפים מסוימים יהיו תואמים לטעם של הלקוחות באותו האזור/מדינה.
המרכיבים של הפיצה משפיעים באופן ניכר על איכות הפיצה, עלותה, וסוג הלקוחות שמעוניין לרכוש אותה.